
U  I M E  R E P U B L I K E  H R V A T S K E

R J E Š E NJ E

Trgovački sud u Zagrebu, po sutkinji Nikolini Dorić Hadžisejdić, u stečajnom predmetu povodom prijedloga predlagatelja FINANCIJSKE AGENCIJE, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom ZAJAKS PROJEKT d.o.o., OIB: 12591680996, Zagreb, Rusanova 5, 13. srpnja 2017.,

r i j e š i o   j e

Obustavlja se stečajni postupak nad dužnikom ZAJAKS PROJEKT d.o.o., OIB: 12591680996, Zagreb, Rusanova 5.

Obrazloženje

	Financijska agencija je ovom sudu podnijela prijedlog za otvaranje stečajnog postupka za dužnika ZAJAKS PROJEKT d.o.o., OIB: 12591680996, Zagreb, Rusanova 5, temeljem članka 444. stavak 2. Stečajnog zakona („Narodne novine“ broj 71/15, dalje: SZ).
	Financijska agencija je podneskom od 10. srpnja 2017. (list 6 spisa) obavijestila sud da dužnik na dan 7. srpnja 2017. nema evidentiranih neizvršenih osnova za plaćanje u Očevidniku redoslijeda osnova za plaćanje te je u prilogu dostavila i Potvrdu o neizvršenim osnovama za plaćanje od 7. srpnja 2017. (list 7 spisa) iz koje proizlazi da dužnik na taj dan u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 0 dana.
	Prema odredbi članka 128. stavak 9. SZ-a ako dužnik do završetka prethodnog postupka postane sposoban za plaćanje sud će postupak obustaviti. 
	Kako je temeljem Potvrde  o neizvršenim osnovama za plaćanje Financijske agencije sud nedvojbeno utvrdio da je dužnik prije završetka prethodnog postupka postao sposoban za plaćanje, temeljem odredbe članka 128. stavak 9. SZ-a riješeno je kao u izreci. 
	
U Zagrebu 13. srpnja 2017.

SUDAC:
       Nikolina Dorić Hadžisejdić,v.r.

POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.



Za točnost otpravka - ovlašteni službenik
Karmela Dolenc

